ข้อบังคับเจ้าพนักงานจราจรในเขตกรุงเทพมหานคร ว่าด้วยการห้ามจอดรถทุกชนิดตลอดเวลา ในถนนตรีเพชร พ.ศ. 2558
ข้อบังคับเจ้าพนักงานจราจรในเขตกรุงเทพมหานคร
ข้อบังคับเจ้าพนักงานจราจรในเขตกรุงเทพมหานคร
ว่าด้วยการห้ามจอดรถทุกชนิดตลอดเวลาในถนนตรีเพชร
พ.ศ. ๒๕๕๘
 

ด้วยถนนตรีเพชรมีสภาพการจราจรที่หนาแน่น ติดขัด
และมีปริมาณรถเพิ่มมากขึ้น เนื่องจากในเส้นทางดังกล่าวมีการจำหน่ายและขนส่งสินค้ากล้วยไม้
ตลอดจนมีสถานศึกษาตั้งอยู่ทำให้เกิดปัญหาการจราจร และสมาคมผู้ประกอบการสวนกล้วยไม้ไทยได้รับผลกระทบจากการจัดระเบียบการจอดรถตั้งแต่แยกถนนพาหุรัดถึงเชิงสะพานพุทธยอดฟ้า
ทำให้ไม่สามารถจอดรถเพื่อจำหน่ายและส่งสินค้ากล้วยไม้ซึ่งเป็นสินค้าเน่าเสียได้ทันกำหนดเวลา
เพื่อเป็นการปลอดภัยและสะดวกในการจราจรแก่ประชาชนผู้ใช้รถใช้ถนน
จึงสมควรออกข้อบังคับปรับปรุงแก้ไขข้อบังคับเจ้าพนักงานจราจรในเขตกรุงเทพมหานคร
ว่าด้วยการห้ามจอดรถทุกชนิดตลอดเวลาในถนนตรีเพชร
เพื่อให้ทันต่อการแก้ไขปัญหาการจราจรในปัจจุบัน

ฉะนั้น อาศัยอำนาจตามความในมาตรา ๑๓๙ (๒) แห่งพระราชบัญญัติจราจรทางบก
พ.ศ. ๒๕๒๒ และคำสั่งกระทรวงมหาดไทยที่ ๕๒๙/๒๕๕๕ ลงวันที่ ๗ กันยายน พ.ศ. ๒๕๕๕
แต่งตั้งผู้บัญชาการตำรวจนครบาลเป็นเจ้าพนักงานจราจรในเขตกรุงเทพมหานคร
จึงได้ออกข้อบังคับไว้ ดังนี้

ข้อ ๑ ข้อบังคับนี้เรียกว่า
ข้อบังคับเจ้าพนักงานจราจรในเขตกรุงเทพมหานคร ว่าด้วยการห้ามจอดรถทุกชนิดตลอดเวลาในถนนตรีเพชร
พ.ศ. ๒๕๕๘

ข้อ ๒ ให้ยกเลิกข้อบังคับกองบัญชาการตำรวจนครบาล
ว่าด้วยการห้ามหยุด ห้ามจอดรถในถนนสายต่าง ๆ ในเขตกรุงเทพมหานคร พ.ศ. ๒๕๓๔ ข้อ ๔.๔

ข้อ ๓[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๔ ห้ามจอดรถทุกชนิดตลอดเวลาในถนนตรีเพชร
ตั้งแต่แยกพาหุรัดถึงเชิงสะพานพระพุทธยอดฟ้า ยกเว้นทางด้านฝั่งทิศตะวันตกจากแยกพาหุรัดระยะ
๒๕ เมตร มาทางสะพานพระพุทธยอดฟ้าจนถึงเชิงสะพานพระพุทธยอดฟ้า ให้จอดรถได้
ดังต่อไปนี้
๔.๑ วันธรรมดา ตั้งแต่เวลา ๑๕.๐๐ นาฬิกา ถึงเวลา ๒๒.๐๐ นาฬิกา
๔.๒ วันหยุดราชการ ตั้งแต่เวลา ๑๙.๐๐ นาฬิกา ถึงเวลา ๒๒.๐๐ นาฬิกา

ข้อ ๕ นับตั้งแต่วันที่ข้อบังคับนี้ใช้บังคับเป็นต้นไป
ให้ยกเลิกระเบียบ คำสั่ง หรือข้อบังคับใดที่ขัดหรือแย้งกับข้อบังคับนี้


ประกาศ
ณ วันที่ ๒๖ กุมภาพันธ์ พ.ศ. ๒๕๕๘
พลตำรวจตรี
อดุลย์ ณรงค์ศักดิ์
รองผู้บัญชาการตำรวจนครบาล
ปฏิบัติราชการแทน
ผู้บัญชาการตำรวจนครบาล
เจ้าพนักงานจราจรในเขตกรุงเทพมหานคร








ปริยานุช/ผู้จัดทำ
๒ เมษายน ๒๕๕๘

วิศนี/ผู้ตรวจ
๑๖ เมษายน ๒๕๕๘















[๑] ราชกิจจานุเบกษา
เล่ม ๑๓๒/ตอนพิเศษ ๗๑ ง/หน้า ๔๙/๓๐ มีนาคม ๒๕๕๘